9. november 2009

**Kære forældre i 4. klasse**

Vi skal i det næste stykke tid arbejde med kapitlet Måling. Eleverne skal i denne periode lære om:

* **Omkreds.** Beregne omkreds af 3-, 4- og 5-kanter.
* **Areal.** Beregne areal af kvadrater, rektangler og trekanter.
* **Rumfang**. Beregne rumfang af kasser samt kende til forskellige enheder for rumfang.
* **Enheder.** Kende til enhederfor længde, vægt, areal, tid og rumfang samt foretage omskrivninger.
* **Regnehistorier.** Løse tekstopgaver med ovenstående faglige områder.

Nedenstående spil/aktiviteter kan med fordel laves igen derhjemme, når børnene har arbejdet med dem i skolen.

**Spil og aktiviteter fra bogen:**

|  |  |  |
| --- | --- | --- |
| Side 79 | opgave 5 | **Tættest på omkredsen** |
| Side 81 | opgave 13 | **Tættest på arealet** |
| Side 83 | opgave 20 | **Gæt og mål rumfanget af emballage** |
| Side 85 | opgave 29 | **Først til 5 liter** |
| Side 87 | opgave 35 | **Tre på stribe**. Brug ludobrikker eller andre små genstande i stedet for centikuber. |

**Andre aktiviteter:**

**Tættest på omkredsen**. Find firkantede ting derhjemme. Gæt på omkredsen og mål samt beregn efterfølgende den præcise omkreds.

**Areal af bogforsider**. Find bøger i forskellige størrelser og beregn arealet af forsiden.

**Rumfang.** Find flasker og beholder i forskellige størrelser og former. Mål eller aflæs rumfanget og omskriv mellem enhederne milliliter (ml), deciliter (dl) og liter (L). Soter til sidst flaskerne/beholderne efter rumfang.

**Gæt, mål og omskriv**. Tegn en streg eller find en genstand og lad barnet gætte på længden eller vægten. Mål og omskriv til sidst til en anden enhed (fx fra cm til dm eller fra g til kg) og vurder i hvert tilfælde, hvilken enhed der er mest hensigtsmæssigt at anvende.

**Skriv regnehistorier**. Skriv tekster med en indbygget opgave til kapitlets faglige områder – fx ”Hønsehuset er 5 meter bredt og 8 meter langt. Hvor stor er hønsehusets omkreds?”

God fornøjelse og med venlig hilsen

Skriv dit navn her...